**Előterjesztés**

**Hévíz Város Önkormányzatának Képviselő-testülete**

**2019. május 30-ai rendes nyilvános ülésére**

**Tárgy:**  Hévíz-Balaton Airport Kft. 2018. évi gazdálkodása könyvvizsgálói jelentéssel ellátott mérleg és eredmény-kimutatás

**Az előterjesztő:** Papp Gábor polgármester

**Készítette:** Kepli József János alpolgármester

Benkő Attila ügyvezető igazgató

**Megtárgyalta:** Pénzügyi, Turisztikai és Városfejlesztési Bizottság

Hévíz-Balaton Airport Kft Felügyelő Bizottság

**Törvényességi szempontból ellenőrizte:** dr. Tüske Róbert jegyző

Papp Gábor

polgármester

**I.**

**TÁRGY ÉS TÉNYÁLLÁS ISMERTETÉSE**

Hévíz Város Önkormányzat Képviselő-testülete 51/2012. (III.14.) Kt. határozatában döntött arról, hogy egyszemélyes gazdasági társaságot alapít Hévíz-Balaton Airport Kft néven. Az ügyvezető igazgató minden év május 31-ig beszámol az előző üzleti évről az alapító tagoknak. Az előterjesztés melléklete tartalmazza az ügyvezető által készített üzleti jelentést, az egyszerűsített mérleget és eredmény-kimutatást, valamint a könyvvizsgáló véleményét.

Az üzleti jelentés bemutatja a reptér turisztikai jelentőségét, nemcsak a tulajdonos szemszögéből, hanem képet lehet kapni a Balaton, valamint a régióba légi közlekedéssel érkezők vonzáskörzetéről. A beszámolás évében a Hévíz-Balaton reptérre moszkvai, hét németországi városból érkeztek légi járatok. Az előző évhez képest csökkent az utaslétszám, és ugyanez mondható el a kereskedelmi áruforgalom mennyiségére vonatkozóan is.

A reptér a fent leírtak ellenére eredményes évet zárt. Az elkönyvelt pozitív eredmény 1.750 ezer forint. A pozitív eredményt a társaságnál nem a saját bevételek emelkedése eredményezte. A saját bevétel az előző évi 167.956 ezer forintos teljesítéshez képest 2018. évben ez 188.917 ezer forintra teljesült. A saját bevételből 70.430 ezer forint üzemanyag értékesítésből realizálódott. Ez a bevétel is jelentősen nőtt az előző évhez képest.

A Hévíz-Balaton Airport Kft kiadásainak legnagyobb részét a törvény által előírt kötelező szolgáltatások igénybevétele jelenti. Havonta jelentkezett a légiforgalmi szolgáltatás 3.350 ezer forintja, (egy hónapot leszámítva) éves szinten 40.200 ezer forint. Ugyancsak rendszeres havi kiadás a terminál épület tulajdonosával kötött bérleti szerződés alapján havonta 3.000 ezer forint, ami éves szinten 36.000 ezer forint, ehhez még jelentkezett évközben a vagyonkezelői díj fizetése, illetve soron kívüli bérleti díj rendezése, így összesen 52.988 ezer forint került e célból kifizetésre. A legnagyobb kiadást a humán szolgáltatás jelentette 147.654 ezer forint összegben, ez jelentősen emelkedett az előző évhez képest (50 millióval), mert az őrzés védelmet saját dolgozók látják el és ez olcsóbb, mint a külső szolgáltató.

Ezen kívül vannak a karbantartási díjak, melyeket mindenképpen fizetni kell, hogy a reptér üzemképessége biztosított legyen, ez éves szinten 27.218 ezer forint, a közüzemi díjak 12.783 ezer forint, mely egy ekkora épületnél nem képviselnek jelentős összeget, mert minden takarékossági intézkedést megtesz a társaság, hogy ezek a díjak a legminimálisabbak legyenek.

Az éves szinten tervezett összes kiadás 396.873 ezer forint, a teljesítés 352.979 ezer forint.

A fent leírt takarékos gazdálkodás, valamint mindent forint bevételt elősegítő intézkedések megtétele mellett lehetett elérni azt, hogy a társaság pozitív eredménnyel zárja a 2018. évet. Ehhez természetesen szükséges volt az is, hogy a központi költségvetésből a társaság összesen 200 millió forint működési támogatást kapjon.

A tulajdonos önkormányzat is jelentős összeggel támogatta a repteret, a 2018-ban biztosított 50 millió forintos támogatásból csak 3,5 millió forint került elszámolásra, mert a többi a 2017. évhez lett felhasználva. A 2019-ban adott támogatásból 46,5 millió forint került könyvelésre a 2018. évi szállítói állomány rendezésére.

A mérleg eszköz és forrás oldala megegyező összegben 165.645 ezer forintban került megállapításra. Az előző évhez képest ez 56.115 ezer forinttal kevesebb, melyet az eszköz oldalon az aktív időbeli elhatárolások 102.093 ezer forinttal történő csökkenése eredményez, melyet kompenzál ugyanezen az oldalon a pénzeszköz állomány 49.357 ezer forinttal történő emelkedése.

Forrásoknál szintén természetesen ugyancsak 56.115 ezer forinttal kevesebb a mérleg összege, mint az előző évben, ahol az emelkedés a rövid lejáratú kötelezettségeknél állapítható meg 51.620 ezer forintos csökkenés. A saját tőke összege 37.350 ezer forint, míg a jegyzett tőke 51.500 ezer forint, így a saját tőke összege nem ment a jegyzett tőke összegének 50 %-a alá.

A Hévíz-Balaton Airport Kft a 2018. évi üzleti évet 1.750 ezer forint pozitív eredménnyel zárta. Az előző évi eredménye (2017. év) 8.539 ezer forint volt. A beszámolás évében elért kevesebb pozitív eredményt elsősorban a járatokból realizált kevesebb bevétel, valamint a sürgően elhárításra kerülő kiadások emelkedése eredményezte.

Az ügyvezető igazgató a Hévíz-Balaton Airport Kft alapítása óta látja el a feladatait. A havi illetményén kívül eddig nem került a munkája elismerésre jutalom keretében. Az elmúlt években sokszor küzdeni kellett azért, hogy a társaság működéséhez a szükséges források rendelkezésre álljanak, illetve nagyon le kellett határolni a kiadásokat, hogy minél kevesebb költséggel tudjon a reptér működni. Az ügyvezető igazgatónak nincs a munkaszerződésében meghatározva, hogy az éves munkavégzése valamilyen módon elismerésre kerül. Ki kell emelni az ügyvezető igazgató szakmai szerepvállalást a Hévíz-Balaton Airportra biztosított 6,6 milliárdos támogatás szakmai feladatainak, költségeinek összeállításában. Mindezt úgy végezte, hogy nem szerepel a munkaköri feladatok között ilyen nagyságrendű projekt kiszolgálása. Az önkormányzat a projektet nem tudná megvalósítani az ügyvezető igazgató szakmai szerepvállalása nélkül. Ez a többletfeladat nemcsak munkaidőben terheli többletfeladattal, hanem szabadidejének jelentős részét is kénytelen e feladat ellátására fordítani. Az ügyvezető igazgatónak ezért eddigi feladatvállalása elismeréseként két havi illetmény összegének megfelelő jutalom kifizetését javasoljuk. A kifizetés teljesítése csak pozitív bankszámla egyenleg terhére történhet.

Kérem a tisztelt Képviselő-testületet, hogy a határozati javaslatot elfogadni szíveskedjen.

A döntés egyszerű többséget igényel. A határozat normatív határozat.

**2.**

**1. Határozati javaslat**

**(amely a Hévíz Balaton Airport Kft. taggyűlése \_\_\_/2019. (……..) számú**

**határozatának minősül)**

1. Hévíz Város Önkormányzat Képviselő-testülete a Hévíz-Balaton Airport Kft 2018. évi gazdálkodása könyvvizsgálói jelentéssel ellátott mérleg- és eredmény-kimutatását a 2018. december 31-ei állapotnak megfelelően az eszközök és források értékét illetően egyező összeggel, 165.645 ezer forintban, és 1.750 ezer forint pozitív mérleg szerinti eredménnyel elfogadja.
2. A Képviselő-testület felkéri a polgármestert, hogy a Hévíz-Balaton Airport Kft ügyvezető igazgatóját a döntésről értesítse.

Felelős: Papp Gábor polgármester

Határidő: 2019. május 31.

**2. Határozati javaslat**

**(amely a Hévíz Balaton Airport Kft. taggyűlése \_\_\_/2019. (……..) számú**

**határozatának minősül)**

1. Hévíz Város Önkormányzat Képviselő-testülete Benkő Attilát a Hévíz-Balaton Airport Kft ügyvezető igazgatóját két havi illetményének megfelelő összegű jutalomban részesíti. A jutalom keretében elismeri a Képviselő-testület az ügyvezető igazgató eddigi munkáját, valamint jelentős szakmai szerepvállalását a Hévíz-Balaton Airport projekt indításában.
2. A Képviselő-testület a jutalom összegét a 2019. április havi illetményében határozza meg, kifizetése 15 napon belül megtörténhet, amennyiben a bankszámla egyenlege pozitív összeg.

Felelős: Papp Gábor polgármester

Határidő: 2019. május 31.

**4.**

**FELÜLVIZSGÁLATOK – EGYEZTETÉSEK**

|  |  |  |  |
| --- | --- | --- | --- |
| **Polgármesteri Hivatal** | | | |
| **név** | **beosztás / feladat** | **aláírás** | **megjegyzés** |
| Kepli József János | alpolgármester előterjesztés készítő |  |  |
| Dr. Tüske Róbert | Jegyző |  |  |
| Szintén László | Közgazdasági osztályvezető / pénzügyi ellenőrzés |  |  |
|  |  |  |  |

|  |  |  |  |
| --- | --- | --- | --- |
| **Külsős partner** | | | |
| **név** | **beosztás** | **aláírás** | **megjegyzés** |
| Benkő Attila | ügyvezető igazgató |  |  |
| Vecsera Jánosné | könyvvizsgáló |  |  |