**Hévíz Balaton Airport Kft.**



**2018. évi üzleti jelentés**

**T A R T A L O M J E G Y Z ÉK**

|  |  |
| --- | --- |
| A Hévíz-Balaton repülőtér turisztikai jelentősége | 3. |
| A repülőtér 2018. évi forgalma, célállomásai | 4. |
| Utasforgalom | 4. |
| A Hévíz-Balaton Airport Kft. 2018. évi gazdálkodása mellékletek | 5. |
|  Egyszerűsített éves beszámoló mérlege „A” változat   Egyszerűsített éves beszámoló „A” eredmény-kimutatása  (összköltség eljárással)   Kiegészítő melléklet 2018.   Független könyvvizsgálói jelentés   Könyvvizsgálói nyilatkozat |  |
| A Hévíz-Balaton Airport Kft. 2018 évi pénzügyi teljesítménye a belső analitikus nyilvántartások alapján | 6-12 |
| A Hévíz-Balaton Airport Kft. 2018. évet érintő támogatásai | 13. |

**A Hévíz-Balaton repülőtér turisztikai jelentősége:**A repülőtér 100 km-es körzetében megtalálható Hévíz, Zalakaros,Sárvár, valamint Bükfürdő, mely városok vendégforgalmának jelentős része külföldről érkező, átlag 10 napos tartózkodási idővel bíró gyógyvendég.

10 km-re a repülőtértől a Balaton térsége a nyári időszakban szezonálisan jelent keresletet az üdülő vendégek irányából. A térség két legjelentősebb vendégforgalmat lebonyolító városai Siófok és Balatonfüred. A Balaton külföldi vendégforgalmának legnagyobb része szintén Németországból utazik a térségbe, így számukra is kedvező alternatíva a légi közlekedés.   
A régióba érkező vendégek számának növeléséhez és nemzetiségi összetételének további szélesítéséhez elengedhetetlen egy nemzetközi repülőtér. A légitársaságok statisztikái egyértelműen mutatják, hogy a repülés egyre több ember számára válik napról napra elérhetővé, és ezen közlekedési ágazat egyre nagyobb szerepet játszik a turizmus fejlesztésében.  
Acélállomásra (jelen esetben Hévíz) érkezők költéséből elsősorban közvetlenül és közvetve is részesülnek az alábbiak:  
**Közvetlenül:**

* + Szálláshely-szolgáltatók
  + Vendéglátóhelyek
  + Kiskereskedők (élelmiszer és ajándék)
  + Szabadidős tevékenységek
  + Közlekedési vállalkozások és
  + Vonzerők (pl. fürdőszolgáltatások, múzeumok, állatpark) üzemeltetői, illetve
* **Közvetve:**
  + Önkormányzati adóbevételek (pl. idegenforgalmi adó és az ahhoz kapcsolódó állami kiegészítés vagy iparűzési adó mértéke) formájában
  + A kapcsolódó vállalkozások által foglalkoztatottak száma alapján
  + A turisztikai szolgáltatók és a vonzerők üzemeltetőinek beszállítói kapcsolatait vizsgálva (főként azokat, amelyek forgalomarányosan változnak).

A repülőtér közvetlen környezetére, valamint a központi költségvetésre gyakorolt hatását egy külön tanulmány vizsgálja.

60 percen belül

90 percen belül

120 percen belül

180 percen belül

**A repülőtér 2018. évi forgalma, célállomásai:**

A Hévíz-Balaton repülőtérről 2018 évben az alábbi városokba/városokból közlekedtek rendszeresen légijáratok

* Moszkva (csak ünnepi időszakban)
* Frankfurt
* Düsseldorf
* Berlin
* Hamburg
* Erfurt
* Lipcse
* Drezda

|  |  |  |  |
| --- | --- | --- | --- |
|  | **Év** | **2017** | **2018** |
| **Statisztikai forgalom** | **Érkezett gépek száma-külföld** | **714** | **596** |
| **Érkezett gépek száma-belföld** | **175** | **176** |
| **Indult gépek száma-külföld** | **714** | **595** |
| **Indult gépek száma-belföld** | **175** | **168** |
| **T/G darabszám** | **293** | **648** |
| **Összes gépszám** | **891** | **818** |
| **Összes műveletszám** | **2542** | **2830** |
| **Érkezett személyzet száma** | **1546** | **1340** |
| **Indult személyzet száma** | **1547** | **1331** |
| **Összes személyzet száma** | **3093** | **2671** |
| **Érkezett utasok száma** | **7407** | **5985** |
| **Indult utasok száma** | **6936** | **5481** |
| **Összes utas (kereskedelmi és magán)** | **14343** | **11466** |
| **Érkezett áru (kg)** | **0** | **0** |
| **Indult áru (kg)** | **15092** | **4328** |
| **Összes árumozgás (kg)** | **15092** | **4328** |

A repülőtéren 2018-ban **11466** utas fordult meg. Ehhez még hozzájön a sport, áruszállító és az üzleti célú repülések személyzete, akik szintén jellemzően eltöltenek itt 1 vagy több napot.  
A repülőtér teljes személyforgalma **2018-ban**a személyzetekkel együtt összesen: **14137 fő**volt.

**A forgalomalakulásának okai:**A repülőtér 2018-as forgalom bővülés tervezetében szerepelő izraeli célállomás (Tel-Aviv) nem valósult meg. A Tel-Aviv célállomással repülő járat légitársaság kapacitás hiányában nem tudott elindulni. Mivel az izraeli légitársaságok már minden kapacitásuk eladták, sőt más társaságoktól bérelt gépeket vonnak be járataik teljesítésébe, így csak európai légitársaság jöhetett szóba. Mivel a Hévíz-Balaton repülőtéren még nincs egyetlen légitársaságnak se bázisa, így az üres átrepülési szakaszok miatt versenyképes árat egyetlen járatüzemeltető se tudott adni az irodák felé.

**A Hévíz-Balaton Airport Kft. 2018 évi gazdálkodása:**

**A Hévíz-Balaton Airport Kft. 2018 évi gazdálkodási adatai jelen beszámoló mellékleteiként kerülnek benyújtásra az alábbiak szerint:**

* **Egyszerűsített éves beszámoló mérlege „A” változat**
* **Egyszerűsített éves beszámoló eredmény kimutatása (összköltség eljárással)**
* **Kiegészítő melléklet 2018.**
* **Független könyvvizsgálói jelentés**
* **Teljességi nyilatkozat 2018**

**A Hévíz-Balaton Airport Kft. 2018 évi pénzügyi teljesítményea belső analitikus nyilvántartások alapján.**(Jelen táblázatok minden, a repülőtér működése során felmerült és könyvelésre került befogadott és kiállított számlát tartalmaznak)

**Bevételek 2018 első félév**  


**Bevételek 2018 második félév**



**Üzemi bevételek éves alakulása:**A Kft. 2018 évi, üzemanyag eladástól mentes, üzleti bevételei a tervezett **148.651.146,- forint** helyett, attól **31.095.757,- forinttal** elmaradva **117.555.389,- forintra** teljesült.

A CSA légitársaság helyett az utazási iroda a FlyBe légitársasággal repülte a németországi charter járatok egy részét, így a prágai járat kiesett. A kedvezőtlen időjárás miatt az Orosz charter 2 járata budapesti kitérőről közlekedett, így 2 járat bevétele elmaradt.

A low-cost légitársasággal folytatott egyeztetések forráshiány okán felfüggesztésre kerültek.

A UTAIR légitársaság közvetlen charter járatát nem indította újra és más légitársaság számára pedig Orosz fél részéről az üzemelés jogát átadni nem hajlandó, vélhetően bécsi menetrendszerinti járatai miatt.

Külön sorban szerepeltetjük a jövedéki adóbeszedésből származó bevételt, azonban ez minden tárgyhót követő hónapban befizetésre kerül a N.A.V. felé.

A tervezettnél közel 21.000.000.- forinttal több bevétel realizálódott a magángépes repülés szereplőitől.

**Kereskedelmi üzemanyag eladás:**A repülőtér üzemanyag forgalmazása a tervezettnél gyengébben alakult, mivel a keresletet nagymértékben befolyásolja a charter vagy menetrendszerinti kereskedelmi járatok forgalma, mely elmaradt a tervekhez képest.

**Kiadások 2018 első félév.**

**Kereskedelmi üzemanyag beszerzés 2018 első félév**

**Kiadások 2018második félév.**

**Kereskedelmi üzemanyag beszerzés 2018 második félév**

**Üzemi kiadások éves alakulása:**A Kft. 2018 évi, üzemanyag beszerzéstől mentes, üzleti kiadásai a tervezett**355.237.417,- forint** helyett, attól**41.635.683,- forinttal**magasabban, **396.873.100,- forintra** teljesült.

**Jelentősebb többlet kiadások az alábbi tételeknél keletkeztek**:

**Humán:11.956.081,-Ft**.   
Június hónapban a tervezésben 1.600.000.- Ft szerepel összes bérköltségként a tervezni kívánt 10.600.000.- Ft-os költség helyett. Itt elütés okán 9 millió forintos különbözet keletkezett. A tervezett ekkora összeggel alul lett tervezve.  
A munkavállalóknak az előzetes elképzelésnél magasabb emelést kellet adni az elvándorlás megelőzése érdekében. Új munkavállalót a tervezettnél csak magasabb költség mellett sikerült felvennünk. A nyári forgalom során több alkalommal nem tervezhető túlórák keletkeztek jelentős mértékben.

**Alvállalkozók, szakértők: 20.806.168,-Ft.**A 139/2014. EU rendelet előírásainak történő megfeleléshez mind infrastruktúra mind megfelelősségi audit oldalon külső, megfelelő végzettségekkel rendelkező szakértők bevonása volt szükséges, mivel a repülőtér eredeti tervanyagai nem állnak rendelkezésre. Azokból bizonyító információkat előállítani nem lehetett. A rendeletnek történő megfeleléshez, a jogszabályi határidők miatt, a munkát már 2017. évben el kellett kezdeni, melyre az infrastrukturális keretből szerettünk volna költeni, azonban ezen keret 2017. évben nem nyílott meg a repülőtér számára. A költségek jelentős része 2018 évre került áttervezésre, illetve a feladatok folyamatosan fennállnak az infrastrukturális fejlesztések befejezéséig.  
A repülőtér üzemben tartási kézikönyvét az újonnan megjelent jogszabályváltozáshoz változtatni kellett. A fejlesztések megalapozásához repülőtértervező bevonása vált szükségessé.

**Bérleti díj terület, létesítmény: 13.188.337,- Ft**.   
A repülőtér üzemeltetéséhez szükséges infrastruktúra bérleti díj elmaradása okán évekre visszamenően kivetett késedelmi díj.

**Karbantartás, fenntartás: 4.057.290,- Ft.**Bozótos, szennyezett területen az elvadult növényzetet irtása repülésbiztonsági és repülésvédelmi okokból a fejlesztések kezdete előtt azonnali hatállyal.

**Beszerzés: 5.405.492,- Ft.**

Az előírt beavatkozási idők biztosításához a tűzoltók beavatkozó eszköz közeli elhelyezésére tűzoltó körlet létesítésére volt haladéktalanul szükség. Az egyéb elhalasztott beszerzések értéke nem tudta a beruházást teljes egészében a kereteken belül tartani.

**Közvetített szolgáltatások: 2.694.432.-Ft.**A repülőtér szolgáltatásait igénybe vevők által rajtunk keresztül megrendelt szolgáltatások díja, mely szolgáltatások tovább számlázásra kerülnek, így eredményünk nem rontja.

**Megtakarítások:**

A 2018. évi üzemelés során a korábbi évekhez hasonlóan, bizonyos beszerzéseket és karbantartásokat elcsúsztattunk likvid helyzetünk miatt, valamint költéseinket minden szinten a lehetséges legminimálisabb szintre vittük, a repülésbiztonsági szempontok figyelembevétele mellett.

Az egyes sorokon elért megtakarítások elsősorban a 139/2014 EU rendelet miatti többletköltségek okán a teljes kiadásokban megtakarítást nem eredményeztek.

**Üzemi eredmény analitika alapján**

A repülőtér korábbról elhalasztott feladatai és a 2018. 01. 01. napjától életbe lépett új üzemelésre vonatkozó jogszabályi környezet miatt 2018. évben megtakarításokkal a bevétel kiesést ellensúlyozni nem tudtuk, így a korábbi évekkel ellentétben a tervezett eredményt negatív irányban túlléptük.

**Hévíz -Balaton Airport Kft. 2018 évet érintő támogatásai**

|  |  |  |  |  |  |
| --- | --- | --- | --- | --- | --- |
| **Szerződés száma** | **Szerződés**  **dátuma** | **Támogatás**  **összege** | **Támogatást nyújtó** | **Folyósítás dátuma** | **Megjegyzés** |
| HIV/971-1/2018 | 2018.01.26. | 50.000.000,- | Hévíz Város Önkormányzata | 2018.01.30. | 2017. évre elszámolva 46.500.000,-Ft  2018. évre elszámolva 3.500.000,- Ft |
| LVF/234/2018-ITM\_SZERZ | 2018.07.30. | 200.000.000,- | Innovációs és Technológiai Minisztérium | 2018.08.03. | 2018. évre elszámolva |
| HIV/1481-4/2019 | 2019.02.22. | 8.000.000,- | Hévíz Város Önkormányzata | 2018.02.22. | 2018. évre elszámolandó |
| HIV/1481-5/2019 | 2019.04.03. | 42.000.000,- | Hévíz Város Önkormányzata | 2018.04.04. | 2018. évre elszámolandó 36.500.000,- Ft |





**Benkő Attila  
Ügyvezető Igazgató  
Hévíz-Balaton Airport Kft.**

Sármellék, 2019. április18.